Det var spanske Ramon Isern som tok initiativ til gruppen i 1960. Han var da ansatt ved Institutt for byggekunst II under professor Arne Korsmo. Resten av gruppen arbeidet ved Institutt for form og farge under professor Arne E. Holm. Inspirasjonen fikk Isern fra den katalanske avant-garde-gruppen Dau al set. Han hadde dessuten selv en tid vært medlem av kunstnergruppen Terningen i Oslo.